stanford-oval/wikipedia huggingface dataset:
Halkiankosken voimalaitos

| Halkiankosken voimalaitos |
| --- | --- |
 Halkiankosken voimalaitos. Kuva vuodelta 2010.
Tyyppi:  vesivoimala
Teho:  0,3 MW
Tuotanto:  1 500 MWh/a
Pudotuskorkeus:  10 m
Rakennevirtaama:  3,5 m³/s
Omistaja:  Nivos Energia
Valmistunut:  1930-luku
Sijainti:  Halkia, Pornainen
Koordinaatit:  60°31′38.019″N, 25°18′8.166″E
Joki:  Mustijoki
Halkiankosken voimalaitos on Nivos Energian omistama vesivoimala Mustijoessa Pornaisten Halkiassa. Mustijoessa on Pornaisissa kymmenen koskea, joista Halkiankoski eli Ryöpyn koski on suurin. Halkiankosken vesiputous oli vapaana virratessaan yksi Etelä-Suomen korkeimmista ja jyrkimmistä putouksista.
Halkiankosken kohdalla Mustijoki kapenee kallionhalkeamaan, josta se putoaa 10–12 metriä alaspäin. Kallionhalkeama on padottu ja vesi ohjataan generaattoriin. Voimalan teho on 0,3 megawattia eli se on minivesivoimala. Koski on mahdollista nähdä kevättulvien aikaan, kun vettä juoksutetaan voimalan ohi luonnonuomaan. Voimala tuottaa 1 500 megawattituntia vuodessa, sen pudotuskorkeus on 10 m ja rakennevirtaama 3,5 m³/s.
Perimätiedon mukaan Halkiankoskessa on ollut vesiratasmylly 1700-luvulta lähtien. 1910-luvun lopussa paikalle asennettiin ensimmäinen sähkögeneraattori. 30 kilowatin generaattoria suurennettiin kaksi kertaa. Nykyinen voimalaitosrakennus valmistui 1930-luvun lopulla.  Mäntsälän Sähkö on ostanut voimalassa tuotetun sähkön vuodesta 1976 lähtien. Voimala oli aiemmin Halkian kyläläisten yhteisen jakokunnan omistuksessa. Mäntsälän Sähkö osti voimalan Halkiankoski Oy:ltä toukokuussa 2001. Mäntsälän Sähkön nimi on ollut Nivos Energia tammikuusta 2017 lähtien.
Kalastuslain perusteella sata metriä Halkiankosken voimalaitospadolta alajuoksuun ulottuvalla alueella ei saa kalastaa. Halkiankosken voimalaitos muodostaa kalojen vaellusesteen yhdessä Lahankosken, Laukkosken ja Tyysterinkosken voimalaitosten patojen kanssa. Itä-Uudenmaan ja Porvoonjoen vesien- ja ilmansuojeluyhdistyksen vuonna 2018 julkaisema Mustijoen vesistön virtavesien kalatalouden kehittämissuunnitelma suosittelee, että Halkiankosken ohi rakennettaisiin ohitusuoma, jotta kalat pääsisivät nousemaan voimalan ohi. Ohitusuoma toimisi myös vaelluskalojen kutu- ja poikastuotantoalueena.
Heikki Pesonen

| Heikki Pesonen> Kansanedustaja |
| --- | --- |
 6.4.1945–21.7.1948  
Ryhmä/puolue:  SDP
Vaalipiiri:  Lappi
Henkilötiedot
Syntynyt: 3. joulukuuta 1895 Pyhäjärvi Ol
Kuollut: 8. maaliskuuta 1964 (68 vuotta) Kemi
Ammatti:  työnjohtaja
Samuli Heikki Pesonen (3. joulukuuta 1895 Pyhäjärvi Ol – 8. maaliskuuta 1964 Kemi) oli suomalainen poliitikko, joka toimi SDP:n kansanedustajana vuosina 1945–1948.
Elämä

Heikki Pesosen vanhemmat olivat itsellinen Samuli Heikki Pesonen ja Anna Kaisa Laukkanen. Hän oli nuorena sekatyömiehenä ja työskenteli myöhemmin Kemi-yhtiön tehtaalla Karihaarassa 1921–1933, Kemin Osuuskaupan keskusvaraston talonmiehenä 1933–1939, Kemin Osuuskaupan metsäpuolen työnjohtajana 1939–1959 ja Kemin maistraatin kunnallisneuvosmiehenä 1959–1964.
Pesonen valittiin kansanedustajaksi vuoden 1945 eduskuntavaaleissa. Hän oli myös Kemin kaupunginvaltuuston ja kaupunginhallituksen sekä Kemin maalaiskunnan kunnanvaltuuston jäsen. Vuosina 1944-1945 Pesonen toimi Kemin kaupunginvaltuuston puheenjohtajana.
Perhe

Heikki Pesosen puoliso oli Liisa Emilia Lehtomäki, jonka kanssa hän avioitui vuonna 1923.
Pihlajisto (täsmennyssivu)

Pihlajisto voi tarkoittaa seuraavia:
Paikannimi

Pihlajisto (ruots. Rönninge ), osa-alue Helsingissä. Tähän liittyy:
Pihlajiston koulu, koulu Helsingin Pihlajistossa
Sukunimi

Otto Pihlajisto (1885–1938), Lopen punakaartin esikuntapäällikkö Suomen sisällissodan aikana
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pihlajisto”, voi hakea sivunnimihaulla, laajalla sivunnimihaulla tai tekstihaulla.
Psycho Mind

| Psycho Mind Thee Apple Thieves |
| --- | --- | --- |

Studioalbumin tiedot
 Julkaistu: 14. lokakuuta 2009
 Tyylilaji: psychobilly, punk, alternative rock
 Kesto: 37.10
 Levy-yhtiö: Jupiter Stroll
Thee Apple Thievesin muut julkaisut
| Cold as Ice 2007 | Psycho Mind 2009 |   |
Psycho Mind on suomalaisen Thee Apple Thieves -yhtyeen toinen studioalbumi, joka julkaistiin 14. lokakuuta 2009 suomalaisen Jupiter Stroll Recordsin kautta. Albumin äänitti ja miksasi entinen Charon-yhtyeen kitaristi Jasse Hast. Albumin masteroinnista vastaa Mika Jussila Finnvox-studiolta.
Kappaleet

Intro – 0.47
Psycho Mind – 4.22
Cold as Ice – 3.15
Shackled by Love – 3.16
Most Wanted Girl – 2.54
Under Pressure – 2.22
I Call the Shots – 1.46
Woman Like a Volcano – 2.36
Telepathic Call – 3.04
Tomorrow Never Comes – 3.19
Juliet – 3.43
Private Heaven – 2.46
Chemicals – 2.53
Kokoonpano

Mickey Whyte – laulu, kitara
Harry Myers – kontrabasso, taustalaulut
J. Parkerstein – kitara, piano
Mark Who? – rummut
Jasse Hast – kitara (Cold As Ice, Shackled By Love & Tomorrow Never Comes)
Sanna Määttä – taustalaulut (Cold As Ice, Tomorrow Never Comes, Juliet & Chemicals)
Anne Koivisto – taustalaulut (Juliet "Barscene")
Petri Helgren – taustalaulut (Juliet "Barscene")
Markus Ikävalko – taustalaulut (Juliet "Barscene")
Henrik Sovelius

Henrik Sovelius -nimisiä henkilöitä ovat olleet:
Henrik Sovelius (1772–1817), suomalainen kauppias ja valtiopäivämies
Henrik Sovelius (1817–1904), suomalainen laivanvarustaja ja kauppias.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henrik Sovelius”, voi hakea sivunnimihaulla, laajalla sivunnimihaulla tai tekstihaulla.
Hellesylt

| Hellesylt |
| --- | --- |

 Hellesylt
 Koordinaatit: 62°05′16″N, 6°51′38″E 
Valtio:  Norja
Lääni:  Møre ja Romsdal
Kunta:  Stranda
Pinta-ala:  
 – Maa:  0,4 km²
Väkiluku (2023):  241
 – Väestötiheys:  602,5 as./km²
Infobox OKVirheellinen NIMI-arvo: 
Hellesylt on taajama Strandan kunnassa Møren ja Romsdalin läänissä Norjassa. Taajaman pinta-ala on 0,4 neliökilometriä ja asukasluku 241 vuonna 2023.
Puoliarvoleveys

Puoliarvoleveys
Puoliarvoleveys eli FWHM (sanoista Full Width at Half Maximum) tarkoittaa välimatkaa kahden sellaisen pisteen x1 ja x2 välillä, jotka sijaitsevat funktion f(x) maksimiarvon vastakkaisilla puolilla ja ovat kohdassa, jossa funktion f(x) arvo on puolet maksimiarvostaan.
Jos funktio on normaalijakauman tiheysfunktion muotoinen eli
missä  \sigma  on hajontaluku ja  \mu  on odotusarvo, niin puoliarvoleveyden ja hajontaluvun välinen riippuvuus on
Muun muotoisilla funktioilla riippuvuus voi olla jotakin muuta.
Puoliarvoleveyttä voidaan soveltaa mm. optisessa tietoliikenteessä, spektroskopiassa ja tähtitieteessä arvioimaan tähden epäsymmetrisyyttä .
Hellerin tauti

Hellerin tauti eli disintegratiivinen kehityshäiriö (ent. lapsuuden dementia) on autismin kirjoon kuuluva neurologinen oireyhtymä, jonka esiintyvyys on vain 0,3 promillea. Taudin tutkimus on ollut niin vähäistä, ettei sen syitä ole kyetty selvittämään. Taudin on epäilty johtuvan muun muassa aivojen kroonisesta tulehduksesta, liiallisesta rasvojen kertymisestä keskushermostoon, tuberosis sclerosicsesta tai epileptisten kohtausten seurauksista.
Hellerin tauti puhkeaa keskimäärin 2–4-vuotiaana ja etenee nopeasti. Sairastuneella lapsella ei ole välttämättä aiemmin ollut autismiin viittaavia piirteitä, vaan lapsen kielellinen ja sosiaalinen kehitys on ollut tavallisuudesta poikkeamatonta. Oireyhtymään kuuluu myös epileptisyyttä ja vaikeaa kehitysvammaisuutta.
Sosiaalisten taitojen ja kielellisen ilmaisun häviämisen lisäksi Hellerin tautiin kuuluu joskus muun muassa vaikeutta siirtyä valvetilaan yöunen jälkeen sekä unettomuutta. Hellerin tauti on yleisempi pojilla, ja Yhdysvalloissa siitä kärsii arviolta viisi lasta 10 000:sta.
Hellerin taudin kuvasi vuonna 1908 itävaltalainen Theodor Heller. Tauti sulautettiin yhdysvaltalaiseen DSM-5-tautiluokitukseen vuonna 2013 uudistetussa versiossa uuteen autismikirjon häiriö -kattodiagnoosiin yhdessä muiden autismin kirjon oireyhtymien kanssa.
Puoliavoin linja

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Valkealla on puoliavoin e-linja ja mustalla puoliavoin d-linja.
Puoliavoin linja on shakkitermi, jolla tarkoitetaan laudalla olevaa linjaa (a-h) jolla on vain toisen pelaajan sotilas.
Hell’s Kitchen (vuoden 1998 elokuva)

| Hell’s Kitchen |
| --- | --- |

Ohjaaja:  Tony Cinciripini
Käsikirjoittaja:  Tony Cinciripini
Tuottaja:  Tony Cinciripini Thomas DiGaetano Randy Gardner
Säveltäjä:  Joseph Arthur
Kuvaaja:  Michael Spiller
Pääosat:  Rosanna Arquette William Forsythe Angelina Jolie Mekhi Phifer Johnny Whitworth
Valmistustiedot
Valmistusmaa:  Yhdysvallat
Tuotantoyhtiö:  HK Film Corporation
Levittäjä:  Eagle Pictures Netflix
Ensi-ilta:   11. syyskuuta 1998 Toronton elokuvajuhlat  3. joulukuuta 1999 New York City, New York
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hell’s Kitchen (myös Hell’s Kitchen N.Y.C.) on Tony Cinciripinin ohjaama, käsikirjoittama ja tuottama yhdysvaltalainen rikosdraamaelokuva, joka sai ensi-iltansa vuonna 1998. Elokuvan pääosissa ovat Rosanna Arquette, William Forsythe, Angelina Jolie, Mekhi Phifer ja Johnny Whitworth. Hell’s Kitchen on ohjaaja Cinciripinin ensimmäinen ja toistaiseksi ainoa ohjaustyö.
Hell’s Kitchen kuvattiin ja tuotettiin maalis-huhtikuussa vuonna 1997. Elokuvan budjettina oli 6 miljoonaa dollaria ja tuotantoyhtiönä HK Film Corporation. Hell’s Kitchen sai ensi-iltansa Kanadan Toronton elokuvajuhlilla 11. syyskuuta 1998. Yhdysvaltain ensi-ilta oli New Yorkissa 3. joulukuuta 1999. Hell’s Kitchen sai ilmestyessään sekalaiset arvostelut. Rotten Tomatoes -sivuston mukaan viiden arvostelun perusteella laskettuna kriitikoiden arvosteluista 40 prosenttia oli positiivisia. Elokuva julkaistiin Yhdysvalloissa ensimmäisen kerran DVD:nä 11. heinäkuuta 2000.
Juoni

Johnny Miles (Mekhi Phifer) osallistuu pahasti pieleen menevään ryöstöön. Hän selviää ainoana ryöstäjistä hengissä, mutta saa viiden vuoden tuomion. Vapauduttuaan hän yrittää pysytellä kaidalla tiellä ja ryhtyä nyrkkeilijäksi. Kuolleen rikostoverin sisko haluaisi kuitenkin Johnnyn kuolevan ja usuttaa poikakaveriaan tämän kimppuun.
Näyttelijät

| 0 | 1 | 2 |
| --- | --- | --- |
|  Rosanna Arquette  | … |  Liz McNeary   |
|  William Forsythe  | … |  Lou Reilly   |
|  Angelina Jolie  | … |  Gloria McNeary   |
|  Mekhi Phifer  | … |  Johnny Miles   |
|  Johnny Whitworth  | … |  Patty   |
|  Stephen Payne  | … |  Boyle   |
|  Jade Yorker  | … |  Ricky   |
|  Michael Nicolosi  | … |  Sean   |
|  Ryan Slater  | … |  Hayden McNeary   |
|  Sharif Rashed  | … |  Stevey Miles   |
|  Martin Shakar  | … |  Warden   |
|  Ricky Tyberg  | … |  Jingo   |
|  Al Cayne  | … |  Sly   |
|  Stephon Fuller  | … |  Spike   |
|  Dan Musico  | … |  Hines   |
|  Don Wallace  | … |  Bulldozer   |
Aiheesta muualla

Hell’s Kitchen Internet Movie Databasessa (englanniksi)
Hell’s Kitchen Elonet.
Hell’s Kitchen AllMoviessa. (englanniksi)
Psycho (vuoden 1998 elokuva)

| Psycho |
| --- | --- |

Ohjaaja:  Gus Van Sant
Käsikirjoittaja:  Joseph Stefano
Perustuu:  Robert Blochin romaaniin Psyko
Tuottaja:   Gus Van Sant  Brian Grazer 
Säveltäjä:   Bernard Herrmann  Danny Elfman 
Kuvaaja:  Christopher Doyle
Leikkaaja:  Amy E. Duddleston
Pääosat:   Vince Vaughn  Anne Heche  Julianne Moore  Viggo Mortensen  William H. Macy 
Valmistustiedot
Valmistusmaa:  Yhdysvallat
Tuotantoyhtiö:   Universal Pictures  Imagine Entertainment 
Levittäjä:  Universal Studios Netflix
Ensi-ilta:  4. joulukuuta 1998
Kesto:  105 minuuttia
Alkuperäiskieli:  englanti
Budjetti:  60 miljoonaa dollaria
Tuotto:  37 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Psycho on vuonna 1998 ensi-iltansa saanut elokuva, jonka on ohjannut Gus Van Sant. Se on uudelleenfilmatisointi Alfred Hitchcockin Psykosta vuodelta 1960; elokuvat perustuvat Robert Blochin samannimiseen romaaniin. Van Sant käytti elokuvassaan vain vähäisin muutoksin samaa Joseph Stefanon käsikirjoitusta kuin Hitchcock, ja Bernard Herrmannin Hitchcockille säveltämä musiikki äänitettiin elokuvaa varten uudestaan. Sen orkestroivat Danny Elfman ja Steve Bartek.
Elokuvan pääosissa nähdään Vince Vaughn ja Anne Heche. Elokuva kuvattiin 60 miljoonan dollarin budjetilla, mutta se tuotti vain 37 miljoonaa. Se sai myös pääosin huonoja arvosteluja, sillä Van Santin ohjauksen katsottiin kopioivan täysin alkuperäistä versiota. Uusintaversion sanottiin tästä syystä olevan merkityksetön, sillä se ei tarjonnut elokuvana mitään uutta. Vaikka eroja aiempaan Psykoon onkin, ne ovat usein hyvin pieniä.
Näyttelijät

| 0 | 1 | 2 |
| --- | --- | --- |
|  Vince Vaughn  | … |  Norman Bates   |
|  Anne Heche  | … |  Marion Crane   |
|  Julianne Moore  | … |  Lila Crane   |
|  Viggo Mortensen  | … |  Samuel ”Sam” Loomis   |
|  William H. Macy  | … |  Milton Arbogast   |
|  Robert Forster  | … |  Dr. Simon Richmond   |
|  Philip Baker Hall  | … |  Sheriffi Al Chambers   |
|  Anne Haney  | … |  Eliza Chambers   |
|  Rance Howard  | … |  George Lowery   |
|  Chad Everett  | … |  Tom Cassidy   |
|  Rita Wilson  | … |  Caroline   |
|  James LeGros  | … |  Charlie   |
|  Flea  | … |  Bob Summerfield   |
Aiheesta muualla

Psycho Internet Movie Databasessa (englanniksi)
Henrik Solin (kauppaneuvos)

Albert Edward Henrik Solin (9. toukokuuta 1913 Turku – 7. elokuuta 1987 Helsinki) oli suomalainen virkamies ja yritysjohtaja, joka sai kauppaneuvoksen arvonimen.
Solinin vanhemmat olivat pankinjohtaja Henrik Edward Solin ja Ebba Emilia Snellman ja puoliso vuodesta 1940 sisustusarkkitehti Kaija Martta Tuulikki Ahto. Solin tuli ylioppilaaksi Turun suomalaisesta klassillisesta lyseosta 1932 ja valmisti filosofian kandidaatiksi ja maisteriksi Turun yliopistosta 1935. Hän oli N. V. Houthandel v/h G. Keyn palveluksessa Amsterdamissa 1936, Suomen konsulinviraston sihteeri Amsterdamissa 1936–1937, Suomen pääkonsulinviraston palveluksessa New Yorkissa 1937–1939, Suomen Pankin palveluksessa 1940–1943 ja Valtion lentokonetehtaan palveluksessa ostokonttorissa ja myyntipäällikkönä 1943–1946. Sotevan raaka-aineosaston päällikkö Solin oli 1944–1945, Valtion Metallitehtaiden pääkonttorin kaupallisen osaston johtaja 1946–1950 ja Valmet Oy:n kaupallisen osaston johtaja 1951–1954, kaupallinen johtaja 1954–1973, varatoimitusjohtaja 1973–1977, johtokunnan jäsen 1951–1954 sekä vuodesta 1973 ja varapuheenjohtaja 1966–1973. Hänellä oli myös useita liike-elämän ja teollisuuden luottamustehtäviä. Kauppaneuvoksen arvonimen Solin sai 1971.
Predeterminismi

Predeterminismi on todellisuutta mieltävä filosofian näkökulma. Sen mukaan kaikki on esimerkiksi kohtalon tai Jumalan ennalta määräämää.[lähde? ]
Aiheesta muualla

Pre-Determinism Information Philosopher is dedicated to the new Information Philosophy, with explanations for Freedom, Values, and Knowledge. Viitattu 4.5.2020. (englanniksi)
Phil.102: Introduction to Philosophical Inquiry Varieties of Free Will and Determinism Philosophy Course Notes. Viitattu 4.5.2020. (englanniksi)
Hoefer, Carl: Causal Determinism The Stanford Encyclopedia of Philosophy. The Metaphysics Research Lab. Stanford University. (englanniksi)
Hermas

Hermas (toisen vuosisadan alku) on usein apostolisiin isiin luettu Hermaan Paimen -nimisen varhaiskristillisen apokalyptisen kirjoituksen kirjoittaja.
Hermaan ja hänen Paimenensa ajoituksesta on erilaisia mielipiteitä. Varhaisen ajoituksen kannattajien mukaan Hermas kirjoitti kirjansa tai ainakin osan siitä jo ensimmäisen vuosisadan loppupuolella tai ensimmäisen ja toisen vuosisadan vaihteessa. Viittaus paavi Klemens I:een antaisi olettaa, että kirjoitus olisi kirjoitettu vuosien 88 ja 97 välillä ainakin ensimmäisen kahden näyn osalta. Myös apostoli Paavali lähetti terveisiä roomalaiselle kristitylle Hermaalle (Room. 16:14), mutta vain vähemmistö tutkijoista on seurannut Origeneen mielipidettä siitä, että kyseessä olisi ollut Paimenen kirjoittaja.
Kolme antiikin aikaista todistusta, joista yksi esittää olevansa kirjoittajan omalta ajalta, sanovat Hermaan olleen paavi Pius I:n veli. Pius I:n toimi paavina aikaisintaan vuosina 140-155, mikä täsmää J. B. Lightfootin tarjoamaan ajoitukseen. Todistajat ovat:
Muratorin kaanon, joka on varhaisin Uuden testamentin kirjojen kaanon, on kirjoitettu n. vuonna 170. Se esittää Hermaan olleen Pius I:n, Rooman piispan, veli: "Mutta Hermas kirjoitti Paimenen melko viime aikoina, meidän aikanamme, Rooman kaupungissa, kun Rooman kaupungin kirkon valtaistuimelle oli asetettu piispa Pius, hänen veljensä. Ja sen tähden sitä itse asiassa tulee lukea, mutta ei sitä voi julkisesti lukea kirkossa muille ihmisille eikä profeettojen keskuudessa, joiden lukumäärä vakiintunut, tai aikojen lopun apostolien keskuudessa."
Catalogus Liberianus, paavien luettelo 300-luvun puolesta välistä, esittää vuodelta 235 peräisin olevassa osassa: "Hänen [Piuksen] piispankaudellaan hänen veljensä Hermas kirjoitti kirjan johon on sisällytetty ohjeet, jotka enkeli toimitti hänelle, tullen hänen luokseen Paimenen hahmossa".
Markionia vastaan suunnattu runo, jonka on kirjoittanut Pseudo-Tertullianus, Tertullianukselta paitsi nimen myös henkilöllisyyden ottanut kirjoittaja, 200- tai 300-luvulta sanoo: "Sitten, hänen jälkeensä, Pius, jonka veli lihan mukaan oli Hermas, enkelipaimen, koska hän puhui hänelle annettuja sanoja."
Nämä kirjoittajat saattavat kaikki lainata samaa lähdettä, mahdollisesti Hegesipposta (n. 110–180), jonka kadonnut varhaisen kirkon historia tarjosi materiaalia Eusebios Kesarealaiselle. Maininta sitä, että Hermas kirjoitti veljensä piispankaudella, voi olla seurausta siitä, että kirjoittaja löysi juuri paavien luettelosta tiedon siitä, että Hermas oli paavin veli.
Paimenen varhaisen ajoituksen tueksi on esitetty, että Hermas saattoi olla Piuksen vanhempi veli ja että Pius oli todennäköisesti jo vanha mies vuonna 140. Näin on mahdollista, että Hermas on voinut olla yli 30-vuotias kun Klemens kuoli ja hän sai ensimmäisen ja toisen näkynsä.
Henrik Solin

Henrik Solin (19. elokuuta 1848 Tampere – 8. heinäkuuta 1902 Varsova) oli suomalainen yritysjohtaja ja valtiopäivämies.
Solinin vanhemmat olivat kauppias Adolf Henrik Lorens Solin ja Maria Henrika Fontell. Käytyään yläalkeiskoulun Solin tuli 16-vuotiaana Tampereen Pellava- ja Rautateollisuus Oy:n palvelukseen apumieheksi. Hänet lähetettiin sitten kauppakouluun Saksaan ja sieltä palattuaan hän oli työssä yhtiön konttorissa hoitaen muun muassa kirjeenvaihtoa. Solin nimitettiin yhtiön isännöitsijäksi 37-vuotiaana ja hän hoiti tehtävää 1885–1902. Myös muita Solinin perheen jäseniä oli yhtiön palveluksessa ja myöhemmin Henrik Solinin poika Arno Solin oli yhtiön toimitusjohtajana. Henrik Solinin toinen poika oli pankinjohtaja Edvard Solin.
Solin oli Tampereen kaupunginvaltuuston jäsenenä 1881–1901 ja porvarissäädyssä Tampereen  edustajana valtiopäivillä 1900. Hän kuoli sydänkohtaukseen ollessaan liikematkalla Varsovassa Puolassa.
Predictor@home

Predictor@home oli hajautetun laskennan projekti BOINC-alustalla. Projekti on aloitettu Scrippsin tutkintainstituutissa. Projektia ylläpidettiin myös Michiganin yliopistosta. Kuten monessa muussakin hajautetun laskennan projektissa, Predictor@homessa tutkitaan proteiinien laskostumista.
Aiheesta muualla

Predictor@home (Arkistoitu – Internet Archive)
Halkio

| Huuli- ja suulakihalkio |
| --- | --- |
 Toispuoleinen, osittainen huulihalkio
Luokitus
ICD-10:  Q35., Q37.
ICD-9:  749
Tautitietokanta:  29604 29414
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Halkio on synnynnäinen epämuodostuma, joka ilmenee huuli- ja/tai suulakihalkioina. Huulihalkiossa huuli on kehittynyt vajaasti, ja siitä puuttuu osa. Huulihalkioon voi liittyä suulakihalkio. Suulakihalkiossa suulaki on kehittynyt vajaasti, niin että se ei ole raskauden aikana sulkeutunut vaan siellä on jonkinasteinen halkio eli sieltä on suora yhteys nenään. Halkio voi ulottua vaihtelevan mittaisena suulaen etuosasta suulaen takaosaan. Huuli- ja suulakihalkiot ovat yleisimpiä synnynnäisiä epämuodostumia Suomessa. Suulakihalkioita esiintyy Suomessa eniten maailmassa, mutta huulihalkioita kansainvälisen keskitason verran. Suomessa noin yhdellä lapsella viidestäsadasta on vastasyntyneenä halkio.
Halkiot saattavat aiheuttaa ongelmia jo heti syntymän jälkeen, jos vauva ei pysty imemään normaalisti. Tämän seurauksena vauvan painonkehitys saattaa hidastua. Halkion vuoksi myöskään leuat ja hammaskaaret eivät kehity normaalisti, ja halkiolapsille tulee purentavikoja, joita joudutaan korjaamaan. Yleinen ongelma on myös liimakorva, joka johtuu siitä, etteivät välikorvat ilmastoidu halkion takia riittävästi. Suun alueen epämuodostumista seuraa lisäksi puheongelmia.
Huulihalkio on useimmiten osittainen ja toispuolinen. Täydellisiä halkioita, jotka halkaisevat koko huulen ja ikenen, esiintyy Suomessa vain 1–2 tapausta vuodessa.  Halkio johtuu sikiökautisesta kehityshäiriöstä, ja sen syntyyn voivat vaikuttaa sekä perintötekijät että ulkoiset häiriötekijät.
Huulihalkio voidaan korjata kirurgisesti. Leikkauksesta on apua sekä ulkonäön että terveyden kannalta. Suomessa huulihalkion sulkeva korjausleikkaus pyritään tekemään noin kolmen kuukauden iässä. Myös suulaki korjataan kirurgisesti noin yhdeksän kuukauden iässä ja tämän jälkeen lapsi pystyy syömään normaalisti ja normaali puheenkehitys on mahdollista. Osalla halkiopotilaista on myös muita epämuodostumia.
Aiheesta muualla

Suomen huuli-suulakihalkiopotilaat ry[vanhentunut linkki]
Hardcore-pornografia

Pornoelokuvan lavasteet
Hardcore on eräs pornografian muoto, jolle tyypillistä on seksiakti. Termi keksittiin 1900-luvun jälkipuoliskolla, jotta se erottuisi softcore-pornografiasta. Hardcore on yleistä kuvissa, lehdissä, internetissä tai elokuvissa. Sitä voi esiintyä myös piirretyissä. 1990-luvusta lähtien sitä on jaettu laajalti internetissä. Hardcore-pornografia voi sisältää yhdynnän, anaaliseksin, cunnilinguksen, fellaation ja lopulta ejakulaation eli siemensyöksyn. Myös fetisismiä voidaan harjoittaa.
Haibein tiibetiläisten autonominen prefektuuri

| Haibein tiibetiläisten autonominen prefektuuri (tiibetiksi མཚོ་བཡྣང་བོད་རིགས་རང་སྐྱོང་ཁུལ, Cojang Poirig Ranggyong Kü kiin>  海北藏族自治州, Hǎiběi Zàngzú Zìzhìzhōu) |
| --- | --- |
 Haibein prefektuurin sijainti (keltaisella) Qinghaissa.
 Koordinaatit: 36°57′N, 100°54′E 
Valtio:  Kiina
Maakunta:  Qinghai
Hallinto:  
 – Hallinnon tyyppi:  Autonominen prefektuuri
Pinta-ala:  
 – Kokonaispinta-ala:  33 350 km²
Väkiluku (2010):  273 304
Aikavyöhyke:  UTC+8
Postinumero:  812200
Suuntanumero(t):  0970
Rekisterikilpi:  青C
 
 www.qhhb.gov.cn 
Infobox OKVirheellinen NIMI-arvo: 
Haibein tiibetiläisten autonominen prefektuuri (tiibetiksi མཚོ་བཡྣང་བོད་རིགས་རང་སྐྱོང་ཁུལ, Cojang Poirig Ranggyong Kü, kiin. 海北藏族自治州, Hǎiběi Zàngzú Zìzhìzhōu) on tiibetiläisille varattu autonominen prefektuuri Kiinan Qinghain maakunnan koillisosassa. Prefektuurin pinta-ala on 33 350 neliökilometriä ja väkiluku 273 304 (2010). Prefektuurin päähallintopaikka sijaitsee Haiyanin piirikunnassa, linnuntietä noin 90 kilometriä maakunnan pääkaupunki Xiningistä luoteeseen. Prefektuurin nimi viittaa siihen, että se sijaitsee Qinghaijärven pohjoispuolella (hǎi: lyhenne Qinghaijärvestä; běi: pohjoinen).
Hallinnollinen jako

Piirikuntatasolla autonominen prefektuuri jaetaan kolmeen piirikuntaan ja yhteen autonomiseen piirikuntaan (numerointi kuten oheisessa kuvassa):